**Izziņa par atzinumos sniegtajiem iebildumiem**

Ministru kabineta noteikumu projekts “Kārtība, kādā atļauj noziedzīgu nodarījumu izdarījušā Latvijas pilsoņa pieņemšanu militārajā dienestā un uzņemšanu Zemessardzē” (VSS-739)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas un Iekšlietu ministrijas. |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Tieslietu ministrijas** 18.09.2020. atzinums |
|  | MK noteikumu izdošanas pamatojums. | 1.Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – sagatavošanas noteikumi) 47. punktā noteikti paņēmieni, kādus izmanto, veidojot pilnvarojumu Ministru kabinetam izdot normatīvo aktu, kā arī norādīts, ka pilnvarojumā nosakāms normatīvā akta satura galveno virzienu apraksts. Likumprojekts "Grozījumi Militārā dienesta likumā" (Nr. 739/Lp13) paredz papildināt Militārā dienesta likuma 16. pantu ar jaunu daļu, nosakot, ka aizsardzības ministra izveidota komisija Ministru kabineta noteiktajā kārtībā var atļaut šā panta otrās daļas 1. un 3. punktā minētā Latvijas pilsoņa pieņemšanu militārajā dienestā, ja nav izdarīts tīšs smags vai sevišķi smags noziegums un pēc lēmuma par kriminālprocesa izbeigšanu uz nereabilitējošā pamata, prokurora priekšraksta vai sprieduma spēkā stāšanās ir pagājuši vairāk nekā pieci gadi. Likumprojekts "Grozījumi Latvijas Republikas Zemessardzes likumā" (Nr. 740/Lp13) paredz papildināt Latvijas Republikas Zemessardzes likuma 14. pantu ar jaunu daļu, nosakot, ka aizsardzības ministra izveidota komisija Ministru kabineta noteiktajā kārtībā var atļaut šā panta ceturtās daļas 3. un 3.2 punktā minētās personas uzņemšanu Zemessardzē, ja nav izdarīts tīšs smags vai sevišķi smags noziegums un pēc lēmuma par kriminālprocesa izbeigšanu uz nereabilitējošā pamata, prokurora priekšraksta vai sprieduma spēkā stāšanās ir pagājuši vairāk nekā pieci gadi. Aizsardzības ministrs, iesniedzot priekšlikumus abiem minētajiem likumprojektiem, minētajās daļās lūdz aizstāt vārdus "prokurora priekšraksts" ar vārdiem "prokurora priekšraksts par sodu" un likumprojektā "Grozījumi Militārā dienesta likumā" lūdz aiz vārdiem "vai sevišķi smags noziegums" papildināt ar vārdiem "vai valsts noslēpuma izpaušana aiz neuzmanības". Ņemot vērā minēto, ne 1. lasījumā pieņemtajās likumprojektu redakcijās, ne arī priekšlikumos ietvertajās redakcijās nav ietverts pilnvarojums Ministru kabinetam izdot noteikumus, bet gan veidota atsauce uz Ministru kabineta noteikumiem. Vienlaikus vēršam uzmanību uz to, ka saskaņā ar sagatavošanas noteikumu 67. punktu likumprojektā neietver atsauces uz zemāka juridiskā spēka normatīvo aktu. |  **Ņemts vērā.**Ministru kabinets izstrādā un pieņem Ministru kabineta noteikumus, kuri nepieciešami, lai nodrošinātu likuma darbību. Tādēļ Ministru kabineta noteikumiem jāsasniedz tāds mērķis, kādu likumdevējs vēlējies sasniegt, norādot likumā uz attiecīgā Ministru kabineta līmeņa regulējuma piemērošanu.Saeimā 1.lasījumā pieņemtais likumprojekts papildina Militārā dienesta likuma 16. pantu ar 2.³ daļu. Saskaņā ar šo 16. pantu ar 2.³ daļu Aizsardzības ministra izveidota komisija Ministru kabineta noteiktajā kārtībā var atļaut šā panta otrās daļas 1. un 3. punktā minētā Latvijas pilsoņa pieņemšanu militārajā dienestā, pastāvot konkrētiem priekšnosacījumiem. Šī norma ir izstrādāta pēc analoģijas ar spēkā esošo Militārā dienesta likuma 16. panta 2.ˡdaļu, saskaņā ar kuru Aizsardzības ministra izveidota komisija Ministru kabineta noteiktajā kārtībā var atļaut Latvijas pilsoņa, kas ir atvaļināts no militārā vai cita valsts dienesta par disciplīnas pārkāpumiem, pieņemšanu militārajā dienestā, bet ne agrāk kā piecus gadus pēc atvaļināšanas dienas. Uz šī 16.panta 2.ˡdaļas deleģējuma pamata ir izdoti Ministru kabineta 2018. gada 18. decembra noteikumi Nr.820 “Kārtība, kādā atļauj pieņemt militārajā dienestā Latvijas pilsoni, kas atvaļināts no militārā vai cita valsts dienesta par disciplīnas pārkāpumiem.”Militārā dienesta likums satur virkni citu pantu, kas paredz identiski formulētus deleģējumus Ministru kabinetam (sk. piemēram, Militārā dienesta likuma 11. panta otrās daļas, 17.ˡ panta otrās daļas, 18. panta piektās daļas, 51. panta trešās daļas, 59. panta otrās un trešās daļas, 64. panta pirmās daļas deleģējumus un uz to pamata izdotos Ministru kabineta noteikumus), kuru saistošais spēks nav apšaubīts. Tomēr, ievērojot Tieslietu ministrijas iebildumu, Aizsardzības ministrija sadarbībā ar Saeimas Juridisko biroju nodrošināja likumu deleģējumu precizēšanu (sk. Saeimas Juridiskā biroja 17.12.2020. vēstuli Nr. 111.13/1-207-13/20 un 111.13/1-208-13/20). Precizētā deleģējuma redakcija Militārā dienesta likumā, un pēc analoģijas arī Latvijas Republikas Zemessardzes likumā būs šāda:Papildināt 16. pantu ar 2.² un 2.³ daļu šādā redakcijā: “(2²) Aizsardzības ministra izveidota komisija var atļaut šā panta otrās daļas 1. vai 3. punktā minētā Latvijas pilsoņa pieņemšanu militārajā dienestā, ja viņš nav izdarījis tīšu smagu vai sevišķi smagu noziegumu un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši ne mazāk kā pieci gadi.“(23) Ministru kabinets nosaka kārtību, kādā aizsardzības ministra izveidotā komisija izvērtē šā panta 2.2daļā minētās atļaujas sniegšanu.” | MK noteikumu izdošanas pamatojums. |
|  | MK noteikumu projekta virzība. | 2. Valsts iestāžu juridisko dienestu vadītāju 2010. gada 12. marta sanāksmes protokola Nr. 2 1. § "Par grozījumiem Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis" (Ministru kabineta 2010. gada 23. februāra noteikumi Nr. 170)" 8. punktā noteiktais paredz, ka likumprojektā paredzētus noteikumu projektus izskata Valsts sekretāru sanāksmē, kad likumprojekts pieņemts 2. lasījumā, savukārt Ministru kabinetā šādus noteikumu projektus izskata, kad likumprojekts pieņemts 3. lasījumā. Likumprojekti "Grozījumi Militārā dienesta likumā" un "Grozījumi Latvijas Republikas Zemessardzes likumā", kuros saskaņā ar projekta sākotnējās ietekmes novērtējuma ziņojumā (turpmāk – anotācija) norādīto ir ietverts pilnvarojums Ministru kabinetam izdot noteikumus, pieņemti 1. lasījumā 2020. gada 9. jūlijā un 2. lasījumā vēl nav pieņemti. Ņemot vērā minēto, lūdzam nodrošināt projekta turpmāku virzību pēc minēto likumprojektu pieņemšanas Saeimā 3. lasījumā. | **Ņemts vērā.**Projekta izdošanu deleģējošie likumprojekti ir pieņemti 3.lasījumā 2021.gada 11.februārī. | MK noteikumu projekta virzība. |
|  | 1. Noteikumi nosaka kārtību, kādā atļauj pieņemt militārajā dienestā un uzņemt dienestā Zemessardzē (turpmāk – pieņemt dienestā) Latvijas pilsoni, kas ir sodīts vai notiesāts par tīšu noziedzīgu nodarījumu (turpmāk – kandidāts), ja nav izdarīts smags vai sevišķi smags noziegums un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši vairāk nekā pieci gadi.Anotācijas I. sadaļas 2.punkts un II. sadaļas 1.punkts. | 3. Projekta 1. punkts noteic, ka projekts nosaka kārtību, kādā atļauj pieņemt militārajā dienestā un uzņemt dienestā Zemessardzē Latvijas pilsoni, kas ir sodīts vai notiesāts par tīšu noziedzīgu nodarījumu, ja nav izdarīts smags vai sevišķi smags noziegums un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši vairāk nekā pieci gadi. Savukārt anotācijas I sadaļas 2. punktā norādīts, ka "pamatojoties uz Aizsardzības ministrijas priekšlikumiem, tika izstrādāti likumprojekti "Grozījumi Militārā dienesta likumā" (Nr. 739/Lp13) un "Grozījumi Latvijas Republikas Zemessardzes likumā" (Nr. 740/Lp13). Pēc šo grozījumu pieņemšanas Militārā dienesta likuma 16. panta 2.² daļa un Latvijas Republikas Zemessardzes likuma 14. panta piektā daļa paredzēs komisijas izveidošanu, kura Ministru kabineta noteiktajā kārtībā vērtēs to personu pieņemšanu profesionālajā dienestā un uzņemšanu Zemessardzē, kuras:1) neatkarīgi no sodāmības dzēšanas vai noņemšanas ir sodītas par tīšu kriminālpārkāpumu vai tīšu, mazāk smagu noziegumu, vai2) ir notiesātas par tīšu kriminālpārkāpumu vai tīšu, mazāk smagu noziegumu, atbrīvojot no soda;3) pret kurām uzsāktais kriminālprocess izbeigts uz nereabilitējoša pamata."Vienlaikus anotācijas I sadaļas 2. punktā norādīts, ka "projekts izstrādāts, lai noteiktu kārtību, kādā aizsardzības ministra izveidota komisija var atļaut vai atteikt Latvijas pilsoņa pieņemšanu militārajā dienestā vai uzņemšanu dienestā Zemessardzē, kas ir sodīts vai notiesāts par tīšu noziedzīgu nodarījumu, ja nav izdarīts smags vai sevišķi smags noziegums un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši vairāk nekā pieci gadi."Savukārt anotācijas II sadaļas 1. punktā kā sabiedrības mērķgrupas, kuras tiesiskais regulējums ietekmē vai varētu ietekmēt, ir norādītas:1) personas, kuras neatkarīgi no sodāmības dzēšanas vai noņemšanas ir sodītas par tīšu kriminālpārkāpumu vai tīšu, mazāk smagu noziegumu, vai 2) kuras ir notiesātas par tīšu kriminālpārkāpumu vai tīšu, mazāk smagu noziegumu, atbrīvojot no soda.No minētā izriet, ka projekta 1. punktā ietvertais regulējums neatbilst anotācijā norādītajam, proti, nav skaidrs, par kādu personu pieņemšanu militārajā dienestā un uzņemšanu Zemessardzē varēs izlemt komisija. Līdz ar to nepieciešams atbilstoši precizēt projektu vai anotāciju. | **Ņemts vērā.**Ir precizēta projekta anotācija. Projekta 1.punkts ir precizēts. | 1. Noteikumi nosaka kārtību, kādā var atļaut Latvijas pilsoņa (turpmāk – kandidāts) pieņemšanu militārajā dienestā vai uzņemšanu Zemessardzē (turpmāk – pieņemšana dienestā), kas ir izdarījis tīšu kriminālpārkāpumu, tīšu mazāk smagu noziegumu vai ir izpaudis valsts noslēpumu aiz neuzmanības un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši ne mazāk kā pieci gadi. |
|  | 3. Pastāvīgajai komisijai ir tiesības pieaicināt tās darbā ar padomdevēja tiesībām citu institūciju pārstāvjus vai ekspertus. | 4. Projekta 3. punktā ir noteikts, ka pastāvīgajai komisijai ir tiesības pieaicināt tās darbā ar padomdevēja tiesībām citu institūciju pārstāvjus vai ekspertus. Projektā nav noteikts komisijas sastāvs, līdz ar to nav saprotams, kas būs citu institūciju pārstāvji vai eksperti. Lūdzam projektā noteikt, kādu institūciju pārstāvji iekļaujami komisijas sastāvā.Vienlaikus vēršam uzmanību, ka likumprojektā "Grozījumi Militārā dienesta likumā" un likumprojektā "Grozījumi Latvijas Republikas Zemessardzes likumā" nav paredzēts, ka komisija būs pastāvīga. Līdz ar to lūdzam precizēt projekta tekstu atbilstoši minētajos likumprojektos lietotajai terminoloģijai. | **Ņemts vērā daļēji.****Panākta vienošanās elektroniskās saskaņošanas laikā.**No projekta ir svītrots vārds “pastāvīgā”. Tā kā gan likumprojektu, gan noteikumu projekta deleģējums paredz pienākumu Aizsardzības ministrijai noteikt komisijas sastāvu un darba organizāciju, tas tiks noteikts iekšējā rīkojuma dokumentā un komisijas nolikumā. Komisijas sastāvā ietilps Aizsardzības ministrijas padotībā esošo institūciju darbinieki/karavīri.Pašreiz nav iespējams prognozēt izskatāmo jautājumu specifiku. Tādēļ nav iespējams skaidri noteikt kādu institūciju ekspertu viedokļus komisijai būs nepieciešams uzklausīt kvalitatīvai kandidāta izvērtēšanai. | No projekta ir svītrots vārds “pastāvīgā” un 3.punkts. |
|  | 4.1. kandidāts normatīvajos aktos noteiktajā kārtībā ir piedalījies atlases dienestam pirmsatlasē atbilstoši Aizsardzības ministrijas noteiktajai kārtībai; | 5. Projekta 4.1. apakšpunkts atsaucas uz Aizsardzības ministrijas noteiktu kārtību. Vēršam uzmanību, ka saskaņā ar sagatavošanas noteikumu 136. punktu noteikumu projektā neietver atsauces uz zemāka juridiskā spēka normatīvo aktu. Ņemot vērā minēto, lūdzam projekta 4.1. apakšpunktā svītrot atsauci uz Aizsardzības ministrijas noteiktu kārtību. | **Ņemts vērā.**4.1.apakšpunkta redakcija precizēta, svītrojot no tās atsauci uz iekšējā normatīvajā aktā noteikto kārtību. | 3.1. kandidāts ir izpildījis visas tam normatīvajos aktos izvirzītās prasības, lai pieteiktos uz atlasi profesionālajam dienestam vai dienestam Zemessardzē; |
|  | Projekts un tā anotācija.6.6. citas institūcijas vai personas, tai skaitā kandidāta esošās vai bijušās darba (dienesta) vietas – informāciju, kas ļauj izvērtēt kandidāta attieksmi pret izdarīto noziedzīgo nodarījumu | 7. Projekta 6. punkts paredz komisijas tiesības pieprasīt institūcijām vai personām kandidāta izvērtējumam nepieciešamo informāciju, tai skaitā tādu informāciju, kas satur ziņas par sodāmību, tiesu nolēmumus u.c. informāciju. Projekta anotācijā nav sniegts pamatojums par minētās datu apstrādes apjomu, mērķi, datu uzglabāšanas nosacījumiem un ilgumu. Vēršam uzmanību, ka saskaņā ar Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) (turpmāk – Datu regula) 4. panta 1. punktu personas dati ir jebkura informācija, kas attiecas uz identificētu vai identificējamu fizisku personu; identificējama fiziska persona ir tāda, kuru var tieši vai netieši identificēt, jo īpaši atsaucoties uz identifikatoru, piemēram, minētās personas vārdu, uzvārdu, identifikācijas numuru, atrašanās vietas datiem, tiešsaistes identifikatoru vai vienu vai vairākiem minētajai fiziskajai personai raksturīgiem fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktoriem. Savukārt personas datu apstrāde ir jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošana vai kombinēšana, ierobežošana, dzēšana vai iznīcināšana.Pārzinim personas datu apstrāde ir jāveic, ievērojot Datu regulas 6. panta 1. punktā noteikto, proti, personas datu apstrāde ir likumīga tikai tādā apmērā un tikai tad, ja ir piemērojams vismaz viens no šajā pantā minētajiem pamatojumiem: a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem; b) apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas; c) apstrāde ir vajadzīga, lai izpildītu uz pārzini attiecināmu juridisku pienākumu; d) apstrāde ir vajadzīga, lai aizsargātu datu subjekta vai citas fiziskas personas vitālas intereses; e) apstrāde ir vajadzīga, lai izpildītu uzdevumu, ko veic sabiedrības interesēs vai, īstenojot pārzinim likumīgi piešķirtās oficiālās pilnvaras; f) apstrāde ir vajadzīga pārziņa vai trešās personas leģitīmo interešu ievērošanai, izņemot, ja datu subjekta intereses vai pamattiesības un pamatbrīvības, kurām nepieciešama personas datu aizsardzība, ir svarīgākas par šādām interesēm, jo īpaši, ja datu subjekts ir bērns. Tātad jebkurai personas datu apstrādei ir jābūt atbilstošam tiesiskam pamatam. Papildus tiesiskā pamata nodrošināšanai pārzinim ir jāievēro arī citi Datu regulas noteiktie nosacījumi, piemēram, Datu regulas 5. panta 1. punkta a) un b) apakšpunkts, kas noteic, ka dati tiek apstrādāti likumīgi, godprātīgi un datu subjektam pārredzamā veidā, kā arī dati tiek vākti konkrētos, skaidros un leģitīmos nolūkos. Saskaņā ar Datu regulas 10. pantā noteikto personas datu apstrādi par sodāmību un pārkāpumiem vai ar tiem saistītajiem drošības pasākumiem, pamatojoties uz Datu regulas 6. panta 1. punktu, veic tikai oficiālas iestādes kontrolē vai tad, ja apstrādi atļauj Eiropas Savienības vai dalībvalsts tiesību akti, paredzot atbilstošas garantijas datu subjektu tiesībām un brīvībām. Jebkādu visaptverošu sodāmības reģistru uzglabā tikai oficiālas iestādes kontrolē. Vienlaikus jānorāda, ka dati par sodāmību un ar to saistītiem drošības pasākumiem atsevišķos Datu regulas apsvērumos tiek pielīdzināti īpašas kategorijas datiem, norādot, ka to apstrādē jāizvērtē riski fizisku personu tiesībām un brīvībām, ko var radīt personas datu apstrāde, kas var izraisīt fizisku, materiālu vai nemateriālu kaitējumu, jo īpaši, ja apstrāde var izraisīt diskrimināciju, identitātes zādzību vai viltošanu, finansiālu zaudējumu, kaitējumu reputācijai, ar dienesta noslēpumu aizsargātu personas datu konfidencialitātes zaudēšanu, neatļautu pseidonimizācijas atcelšanu vai jebkādu citu īpaši nelabvēlīgu ekonomisko vai sociālo situāciju. Minētajā kontekstā ir būtiski izvērtēt projekta 6.6. apakšpunktā noteikto.Atbilstoši Datu regulas 91. apsvērumam, lai izvērtētu risku iespējamību un nopietnību, ņemot vērā apstrādes raksturu, apmēru, kontekstu un nolūkus un riska avotus, pārzinim ir jāveic novērtējums par ietekmi uz datu aizsardzību, ja personas dati tiek apstrādāti, lai pieņemtu lēmumus attiecībā uz konkrētām fiziskām personām pēc jebkādas ar fiziskām personām saistītu personisku aspektu sistemātiskas un plašas novērtēšanas, kuras pamatā ir minēto datu profilēšana, vai tādu datu apstrādes, kas attiecas uz sodāmību un pārkāpumiem, vai ar tiem saistītiem drošības pasākumiem.Ņemot vērā minēto, projekta anotācijā ir jānorāda, kāds informācijas apjoms būtu adekvāts (nepieciešams) konkrētā mērķa sasniegšanai (piemēram, visi projekta 6. punktā uzskaitītie dokumenti vai konkretizēt gadījumus, kad ir pietiekams tiesas nolēmums un kad darba vietas informācija). Līdz ar to pārzinim būtu jāizvērtē, vai pastāv tiesisks mērķis plānotajai personas datu apstrādei vai šo mērķi var sasniegt ar iecerēto personas datu apstrādi un vai šo mērķi nav iespējams sasniegt, apstrādājot personas datus mazākā apjomā, citā veidā vai arī neapstrādājot tos vispār. Vienlaikus vēršam uzmanību, ka anotācijā nav dots skaidrojums nepieciešamībai uzglabāt minētos personas datus. Norādām, ka saskaņā ar Datu regulas 5. panta 1. punkta e) apakšpunktu pārzinim ir jānodrošina, ka personas dati tiek glabāti tik ilgi, cik tas ir nepieciešams nolūkiem, kādiem personas dati tiek apstrādāti. Datu regulā nav noteikti konkrēti termiņi datu glabāšanai, tomēr šie termiņi ir saistīti ar pārziņa datu apstrādes nolūkiem un to sasniegšanai nepieciešamo datu apjomu. Līdz ar to aicinām anotāciju papildināt ar attiecīgu skaidrojumu. | **Ņemts vērā.** | Papildināta anotācijas II.sadaļas 2.punkts.6.7. citas institūcijas vai personas, tai skaitā kandidāta esošās vai bijušās darba (dienesta) vietas – informāciju, kas ļauj izvērtēt kandidāta attieksmi pret izdarīto noziedzīgo nodarījumu (ja tādējādi informācija par kandidāta sodāmību netiek atklāta personām, kuras par to nav zinājušas). |
|  | 6. Komisija var pieprasīt izvērtēšanai nepieciešamo informāciju no:6.1. Iekšlietu ministrijas Informācijas centra – ziņas no Sodu reģistra par personas saukšanu pie kriminālatbildības un administratīvās atbildības; | 8. Projekta 6.1. apakšpunkts paredz, ka komisija var pieprasīt informāciju no Iekšlietu ministrijas Informācijas centra Sodu reģistra par personas saukšanu pie kriminālatbildības un administratīvās atbildības. Vēršam uzmanību, ka Militārā dienesta likuma 16. panta otrā daļa un Latvijas Republikas Zemessardzes likuma 14. panta ceturtā daļa neparedz, ka militārajā dienestā nevar pieņemt un Zemessardzē nevar uzņemt personu, kas bijusi administratīvi sodīta. Līdz ar to nav skaidrs, kāpēc komisijai nepieciešams iegūt informāciju par personas saukšanu pie administratīvās atbildības. Ja šāda informācija ir nepieciešama, lai izvērtētu personas uzvedību, var veidoties situācijas, ka personas, kas būs sauktas pie administratīvās atbildības, netiks pieņemtas militārajā dienestā vai uzņemtas Zemessardzē, savukārt personas, kas nebūs sauktas pie administratīvās atbildības, tiks. Tādējādi netieši tiks radītas situācijas, kad personas, kas bijušas administratīvi sodītas, netiek pieņemtas militārajā dienestā vai uzņemtas Zemessardzē. Ņemot vērā minēto, lūdzam izvērtēt nepieciešamību iegūt informāciju par personas saukšanu pie administratīvās atbildības un skaidrot anotācijā šādas informācijas iegūšanas nepieciešamību un vienlīdzīga izvērtējuma nodrošināšanu. | **Ņemts vērā.** | 5. Komisija var pieprasīt izvērtēšanai nepieciešamo informāciju no:5.1. ziņas no Sodu reģistra aktuālas un arhīva datu bāzes par kandidāta sodāmību, neatkarīgi no tās dzēšanas vai noņemšanas;; |
|  | 6.2. Ieslodzījuma vietu pārvaldes – informāciju par personas attieksmi pret izdarīto noziedzīgo nodarījumu, personas raksturojumu soda izpildes laikā un soda izpildes gaitu; | 9. Vēršam uzmanību, ka notiesātās personas lietas pēc notiesātās personas atbrīvošanas brīvības atņemšanas iestādes glabā piecus gadus. Ņemot vērā minēto, lūdzam papildināt projekta 6.2. apakšpunktu ar norādi, ka informācija tiek pieprasīta tikai tajā gadījumā, ja no personas atbrīvošanas no brīvības atņemšanas iestādes nav pagājuši pieci gadi. | **Ņemts vērā.** | 5.2. Ieslodzījuma vietu pārvaldes, ja no kandidāta atbrīvošanas no brīvības atņemšanas iestādes nav pagājuši pieci gadi – informāciju par kandidāta attieksmi pret izdarīto noziedzīgo nodarījumu, kandidāta raksturojumu soda izpildes laikā un soda izpildes gaitu; |
|  | 6.4. Latvijas Nacionālā arhīva vai tā struktūrvienības – tiesas nolēmumu vai prokurora priekšrakstu kopijas, citas Latvijas Nacionālā arhīva vai tā struktūrvienības rīcībā esošās ziņas par personas darbību kopš noziedzīgā nodarījuma izdarīšanas, kas ļauj izvērtēt personas attieksmi pret izdarīto noziedzīgo nodarījumu un iespējamo ietekmi uz plānoto dienesta gaitu (ja nav saņemts no personas vai citas iestādes); | 10. Projekta 6.4. apakšpunkts paredz, ka komisija var pieprasīt Latvijas Nacionālajam arhīvam vai tā struktūrvienībai tiesas nolēmumu vai prokurora priekšraksta par sodu kopijas, kā arī citas tā rīcībā esošās ziņas par personas darbību kopš noziedzīgā nodarījuma izdarīšanas, kas ļauj izvērtēt personas attieksmi pret izdarīto noziedzīgo nodarījumu un iespējamo ietekmi uz plānoto dienesta gaitu. Vēršam uzmanību, ka arhīva rīcībā var būt liels apjoms ar dažādu informāciju par personu, līdz ar to nav saprotams, vai tiešām arhīva darbiniekiem būs jāizlemj, kura informācija ļaus izvērtēt personas attieksmi pret izdarīto noziedzīgo nodarījumu un iespējamo ietekmi uz plānoto dienesta gaitu. Ņemot vērā minēto, lūdzam precizēt projekta 6.4. apakšpunktu, norādot, kādu informāciju komisija pieprasīs no arhīva. | **Ņemts vērā.** | 5.4. Latvijas Nacionālā arhīva vai tā struktūrvienības – tiesas nolēmumu vai prokurora priekšrakstu kopijas un citu kandidāta atbilstības noteikšanai profesionālajām dienestam nepieciešamo informāciju atbilstoši komisijas norādījumiem; |
|  | 8. Komisija pēc lēmuma pieņemšanai nepieciešamo dokumentu izvērtēšanas un kandidāta uzklausīšanas pieņem lēmumu atļaut pieņemt kandidātu dienestā vai atteikt pieņemšanu. Lēmumu rakstiski paziņo kandidātam un Nacionālo bruņoto spēku Apvienotajam štābam vai Zemessardzes štābam. | 12. Administratīvā procesa likuma 63. panta pirmā daļa paredz, ka pēc nepieciešamo faktu konstatēšanas un administratīvā procesa dalībnieku uzklausīšanas iestāde nekavējoties izvērtē lietas apstākļus un izdod attiecīgu administratīvo aktu. Administratīvā procesa likuma 70. panta otrās daļas pirmais teikums paredz, ka administratīvo aktu paziņo adresātam Paziņošanas likumā noteiktajā kārtībā. Ņemot vērā minēto, lūdzam svītrot projekta 8. punktu, jo tas dublē Administratīvā procesa likuma 63. panta pirmajā daļā noteikto un ir pretrunā Administratīvā procesa likuma 70. panta otrajā daļā noteiktajam. | **Ņemts vērā daļēji.****Panākta vienošanās saskaņošanas laikā.**Precizētais 7.punkts nosaka, kam komisija paziņo savu lēmumu. | 7. Komisija Paziņošanas likumā noteiktajā kārtībā paziņo savu lēmumu kandidātam un Nacionālo bruņoto spēku Apvienotajam štābam vai Zemessardzes štābam. |
| **Tieslietu ministrijas** 28.01.2021.e-vēstule |
|  | 1. Noteikumi nosaka kārtību, kādā var atļaut Latvijas pilsoņa (turpmāk – kandidāts) pieņemšanu militārajā dienestā vai uzņemšanu Zemessardzē (turpmāk – pieņemšana dienestā), kas ir izdarījis tīšu kriminālpārkāpumu, tīšu mazāk smagu noziegumu vai ir izpaudis valsts noslēpumu aiz neuzmanības un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši ne mazāk kā pieci gadi. | 1. Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts paredz, ka noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Projekta 1. punkts paredz, ka projekts nosaka kārtību, kādā var atļaut Latvijas pilsoņa pieņemšanu militārajā dienestā vai uzņemšanu Zemessardzē, kas ir izdarījis tīšu kriminālpārkāpumu, tīšu mazāk smagu noziegumu vai ir izpaudis valsts noslēpumu aiz neuzmanības un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši ne mazāk kā pieci gadi. Likumprojekts "Grozījumi Militārā dienesta likumā" (Nr. 739/Lp13) un likumprojekts "Grozījumi Latvijas Republikas Zemessardzes likumā" (Nr. 740/Lp13) ir pieņemti Saeimā 2. lasījumā 2020. gada 19. novembrī un 3. lasījumā pieņemti vēl aizvien nav. Saeimas Juridiskā biroja priekšlikumi likumprojektam "Grozījumi Militārā dienesta likumā" (Nr. 739/Lp13) uz 3. lasījumu paredz izteikt jaunā redakcijā Militārā dienesta likuma 16. panta 2.2 daļu un papildināt Militārā dienesta likuma 16. pantu ar 2.3 daļu šādā redakcijā: "(22) Aizsardzības ministra izveidota komisija var atļaut šā panta otrās daļas 1. vai 3. punktā minētā Latvijas pilsoņa pieņemšanu militārajā dienestā, ja viņš nav izdarījis tīšu smagu vai sevišķi smagu noziegumu un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši ne mazāk kā pieci gadi.  (23) Ministru kabinets nosaka kārtību, kādā aizsardzības ministra izveidotā komisija izvērtē šā panta 2.2 daļā minētās atļaujas sniegšanu." Saeimas Juridiskā biroja priekšlikumi likumprojektam "Grozījumi Latvijas Republikas Zemessardzes likumā" (Nr. 740/Lp13) paredz papildināt Latvijas Republikas Zemessardzes likuma 14. pantu ar piekto un sesto daļu šādā redakcijā: "(5) Aizsardzības ministra izveidota komisija var atļaut šā panta ceturtās daļas 3. vai 3.2 punktā minētās personas uzņemšanu Zemessardzē, ja šī persona nav izdarījusi tīšu smagu vai sevišķi smagu noziegumu un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši ne mazāk kā pieci gadi. (6) Ministru kabinets nosaka kārtību, kādā aizsardzības ministra izveidotā komisija izvērtē šā panta piektajā daļā minētās atļaujas sniegšanu." Projekta 1. punkts noformulējams atbilstoši likumā Ministru kabinetam dotajam pilnvarojumam. Kamēr minētie likumprojekti nav pieņemti Saeimā 3. lasījumā, vēl aizvien ir neskaidrs, kā tiks noformulēts pilnvarojums Ministru kabinetam izdot projektu. Ņemot vērā minēto, lūdzam precizēt projekta 1. punktu pēc minēto likumprojektu pieņemšanas Saeimā 3. lasījumā. | **Ņemts vērā.**Likumprojekti "Grozījumi Militārā dienesta likumā" (Nr. 739/Lp13) un "Grozījumi Latvijas Republikas Zemessardzes likumā" (Nr. 740/Lp13) pēc to izskatīšanas 2021.gada 2.februārī Saeimas Aizsardzības, iekšlietu un korupcijas novēršanās komisijā vairs nesatur pantu ar to spēkā stāšanos datumu. Saeimas Aizsardzības, iekšlietu un korupcijas novēršanas komisija atbalstīja likumprojektus ar Saeimas Juridiskā biroja piedāvāto deleģējuma redakciju pieņemšanai 3.lasījumā. Tādēļ, lai nodrošinātu likumprojektos paredzēto Latvijas pilsoņu tiesību ievērošanu, ir nepieciešams nodrošināt ar ministrijām saskaņota Ministru kabineta noteikumu projekta savlaicīgu pieņemšanu.  | 1. Noteikumi nosaka kārtību, kādā Aizsardzības ministra izveidotā komisija izvērtē atļaujas sniegšanu Latvijas pilsoņa (turpmāk – kandidāts) pieņemšanai militārajā dienestā vai uzņemšanai Zemessardzē (turpmāk – pieņemšana dienestā), kas ir izdarījis tīšu kriminālpārkāpumu, tīšu mazāk smagu noziegumu vai ir izpaudis valsts noslēpumu aiz neuzmanības un sodāmība ir dzēsta vai noņemta vai pēc nolēmuma par kriminālprocesa izbeigšanu uz nereabilitējoša pamata ir pagājuši ne mazāk kā pieci gadi. |
|  | 3. Komisijai ir tiesības pieaicināt tās darbā ar padomdevēja tiesībām citu institūciju pārstāvjus vai ekspertus. | 2. Projekta 3. punkts paredz, ka komisijai ir tiesības pieaicināt tās darbā ar padomdevēja tiesībām citu institūciju pārstāvjus vai ekspertus. Ņemot vērā to, ka projekta 2. punkts paredz, ka komisijas sastāvu, darba organizāciju un darba nodrošināšanas kārtību nosaka aizsardzības ministrs, uzskatām, ka aizsardzības ministra kompetencē ir noteikt arī kārtību, kādā komisijas darbā tiek pieaicināti citu organizāciju pārstāvji un eksperti. Ņemot vērā minēto, lūdzam svītrot projekta 3. punktu. | **Ņemts vērā.** | Punkts svītrots. Precizēta pārējo punktu numerācija. |
|  | 5. Komisija mēneša laikā pēc šo noteikumu 4.3. apakšpunktā minētā lūguma saņemšanas pieņem lēmumu par atļaušanu vai neatļaušanu veikt kandidāta pieņemšanu dienestā. Komisija var pagarināt lēmuma pieņemšanas termiņu Administratīvā procesa likumā noteiktajā kārtībā. | **Tieslietu ministrijas 18.09.2020. atzinums**6. Projekta 5. punkta otrais teikums paredz, ka komisija var pagarināt lēmuma pieņemšanas termiņu Administratīvā procesa likumā noteiktajā kārtībā. Vēršam uzmanību, ka Administratīvā procesa likuma 64. panta otrā daļa, kas paredz iespēju iestādei pagarināt administratīvā akta izdošanas termiņu, attiecas uz gadījumiem, kad administratīvā lieta ierosināta uz privātpersonas iesnieguma pamata. Proti, Administratīvā procesa likums neparedz kārtību, kādā pagarināms administratīvā akta izdošanas termiņš, ja administratīvā lieta ierosināta pēc iestādes iniciatīvas. Līdz ar to lūdzam precizēt projekta 5. punkta otro teikumu.**Tieslietu ministrijas 28.01.2021.e-vēstule**3. Projekta 5. punkts paredz, ka komisija mēneša laikā pēc projekta 4.3. apakšpunktā minētā lūguma saņemšanas pieņem lēmumu par atļaušanu vai neatļaušanu veikt kandidāta pieņemšanu dienestā. Komisija var pagarināt lēmuma pieņemšanas termiņu Administratīvā procesa likumā noteiktajā kārtībā. Vēršam uzmanību uz to, ka Administratīvā procesa likuma 64. panta pirmā daļa noteic, ka iestāde lēmumu par administratīvā akta izdošanu pieņem viena mēneša laikā no iesnieguma saņemšanas dienas, ja administratīvā lieta ierosināta uz privātpersonas iesnieguma pamata. Citos lietas ierosināšanas gadījumos netiek noteikts administratīvā akta izdošanas termiņš. Projekta 5. punktā paredzētais viena mēneša termiņš noteikts pēc Aizsardzības ministrijas iniciatīvas un tā noteikšana nav obligāta. Ņemot vērā to, ka termiņš ir noteikts, loģiski ir risināt jautājumus par to, kā šādu termiņu varētu pagarināt. Vienlaikus norādām, ka nav pamatoti ietvert atsauci uz Administratīvā procesa likumā noteikto termiņa pagarināšanas kārtību, jo Administratīvā procesa likuma 64. panta otrā daļa paredz kārtību, kādā tiek pagarināts privātpersonu iesniegto iesniegumu izskatīšanas termiņš. Ja projektā ir nepieciešams noteikt komisijai lēmuma pieņemšanas termiņu un līdz ar to arī lēmuma pieņemšanas termiņa pagarināšanas iespēju, lūdzam noteikt, kādos gadījumos un uz cik ilgu laiku šis termiņš tiek pagarināts, neatsaucoties uz Administratīvā procesa likumā noteikto kārtību. Savukārt, ja komisijas lēmuma pieņemšanas termiņu nav nepieciešams regulēt, tādējādi to atstājot komisijas kompetencē, aicinām svītrot projekta 5. punktu vai noteikt tikai to, ka komisija pieņem lēmumu par atļaušanu vai neatļaušanu veikt kandidāta pieņemšanu dienestā. | **Ņemts vērā.** | 4. Komisija pieņem lēmumu par atļaušanu vai neatļaušanu veikt kandidāta pieņemšanu dienestā. |
|  | 6.7. citas institūcijas vai personas, tai skaitā kandidāta esošās vai bijušās darba (dienesta) vietas – informāciju, kas ļauj izvērtēt kandidāta attieksmi pret izdarīto noziedzīgo nodarījumu (ja tādējādi informācija par kandidāta sodāmību netiek atklāta personām, kuras par to nav zinājušas). | 4. Projekta 6.7. apakšpunkts paredz, ka komisija var pieprasīt izvērtēšanai nepieciešamo informāciju no citas institūcijas vai personas, tai skaitā kandidāta esošās vai bijušās darba (dienesta) vietas – informāciju, kas ļauj izvērtēt kandidāta attieksmi pret izdarīto noziedzīgo nodarījumu (ja tādējādi informācija par kandidāta sodāmību netiek atklāta personām, kuras par to nav zinājušas). Lūdzam skaidrot projekta anotācijā, kā tiks konstatēts, vai cita institūcija vai persona, kurai tiks pieprasīts sniegt informāciju, kas ļauj izvērtēt kandidāta attieksmi pret izdarīto noziedzīgo nodarījumu, zina vai nezina par kandidāta izdarīto noziedzīgo nodarījumu un sodāmību. | **Ņemt vērā.** | Papildināta projekta anotācija. |
|  | 10. Noteikumi stājas spēkā 2021. gada 1. februārī. | 5. Projekta 10. punkts paredz, ka projekts stājas spēkā 2021. gada 1. februārī. Ņemot vērā to, ka likumprojekts "Grozījumi Militārā dienesta likumā" (Nr. 739/Lp13) un likumprojekts "Grozījumi Latvijas Republikas Zemessardzes likumā" (Nr. 740/Lp13) nav vēl pieņemts Saeimā 3. lasījumā, lūdzam precizēt projekta spēkā stāšanās datumu. Vienlaikus lūdzam precizēt projekta anotācijā ietverto informāciju. | **Ņemts vērā.** | Projekta 10.punkts ir svītrots. |
|  | **Iekšlietu ministrijas** 21.09.2020.atzinums Nr.1-57/2341 |
|  | 6. Komisija var pieprasīt izvērtēšanai nepieciešamo informāciju no:6.1. Iekšlietu ministrijas Informācijas centra – ziņas no Sodu reģistra par personas saukšanu pie kriminālatbildības un administratīvās atbildības; | Projekta 6.1. apakšpunkts paredz to, ka komisija var pieprasīt izvērtēšanai no Iekšlietu ministrijas Informācijas centra ziņas no Sodu reģistra par personas saukšanu pie kriminālatbildības un administratīvās atbildības. Saskaņā ar likumprojektos “Grozījumi Militārā dienesta likumā” (reģ. Nr. 739/Lp13) un “Grozījumi Latvijas Republikas Zemessardzes likumā” (reģ. Nr. 740/Lp13) (turpmāk – likumprojekti) ietverto tiesisko regulējumu aizsardzības ministra izveidota komisija Ministru kabineta noteiktajā kārtībā var atļaut pieņemt militārajā dienestā vai uzņemt Zemessardzē tādu personu, kura ir sodīta par tīšu noziedzīgu nodarījumu vai ir notiesāta par tīšu noziedzīgu nodarījumu, atbrīvojot no soda, vai kriminālprocess pret to izbeigts uz nereabilitējoša pamata.Līdz ar to nav saskatāms tiesiskais pamatojums projektā noteiktajai ziņu pieprasīšanai par personas saukšanu pie administratīvās atbildības.Tāpat vēršam uzmanību uz to, ka atbilstoši Sodu reģistra likuma 19. pantā ietvertajam tiesiskajam regulējumam Iekšlietu ministrijas Informācijas centrs ziņas no Sodu reģistra var izsniegt tikai normatīvajos aktos noteiktajā apjomā un kārtībā. Savukārt, izvērtējot projektu un tā sākotnējās ietekmes novērtējuma ziņojumu (anotāciju), ir secināms, ka skaidrs un viennozīmīgs ziņu apjoms, kuras paredzēts pieprasīt no Sodu reģistra, nav definēts.Ievērojot minēto, lai nodrošinātu ziņu saņemšanu no Sodu reģistra, precizēt projekta 6.1. apakšpunktu, norādot likumprojektos ietvertajam tiesiskajam regulējumam atbilstošu no Soda reģistra saņemamo ziņu saturu un apjomu, kā arī precizēt projekta sākotnējās ietekmes novērtējuma ziņojuma (anotācijas) I sadaļas 2. punktu, sniedzot attiecīgu skaidrojumu par projektā norādīto nepieciešamo ziņu apjomu. | **Ņemts vērā.** | 5. Komisija var pieprasīt izvērtēšanai nepieciešamo informāciju no:5.1. Iekšlietu ministrijas Informācijas centra – ziņas no Sodu reģistra aktuālas un arhīva datu bāzes par kandidāta sodāmību, neatkarīgi no tās dzēšanas vai noņemšanas; |
| Atbildīgā amatpersona

|  |
| --- |
|  |
| (paraksts)\* |

 |  |
|  |  |

Piezīme.

\* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Vita Upeniece

|  |
| --- |
| (par projektu atbildīgās amatpersonas vārds un uzvārds) |
| Aizsardzības ministrijas Juridiskā departamenta Tiesību aktu nodaļas vadītāja |
| (amats) |
| tālr. 67335241 |
| (tālruņa un faksa numurs)Vita.Upeniece@mod.gov.lv |
|  |
| (e-pasta adrese) |